ועדת החוץ והביטחון, כנסת 20, פרוטוקול מספר 61, 2016-02-16 09:00

מרדכי יוגב: בוקר טוב.

מרדכי יוגב: אנחנו בדיון בהצעת חוק השיפוט הצבאי (תיקון מס' 72) (כהונת נציב קבילות חיילים) תשע"ה-2015, מ-923 ולמעשה עיקרו של העניין הוא להעמיד את כהונת הנציב על 7 שנים ולא על כהונות של 5 ותוספת עם יכולת הארכה, ואישור שלא בפניו.

מרדכי יוגב: אולי יש חילוקי דעות, אבל אני מאד מעריך את האלוף בריק, גם מהיפגשות איתו פעם באימון בשתיים בלילה, בהיותו מח"ט 211.

מרדכי יוגב: זו הייתה הפגישה הראשונה שלי ואני מג"ד צנחנים, ת"פ שלו, וגם אחר כך, אפילו קצת באירוע מבצעי וגם כנציב קבילות החיילים, שהוא עם רגישות רבה.

מרדכי יוגב: כך שאני חושב שגם בהיבט ארגוני לא עושים את השינוי על האדם המכהן וגם כך אני לפחות מעריך את הדברים.

מרדכי יוגב: אז אתם, משרד המשפטים, תציגו את - - -

מירי פרנקל-שור: משרד הביטחון.

מרדכי יוגב: משרד הביטחון, סליחה.

מרדכי יוגב: מי מציג?

ישי יודקביץ: אוהד ולנר מהנציבות רוצה לומר משהו בשם הנציב.

אהוד ולנר: קודם כל הנציב התייחס פה בוועדה לפני שנתיים, אחרי כל הבעייתיות שנוצרה כתוצאה מהויכוח המשפטי שהיה לגבי תקופות הכהונה בחוק.

אהוד ולנר: הוא התחייב שבתקופת כהונתנו, שחודשה לפני שנתיים לחמש שנים נוספות, שהוא יוודא שהחקיקה תתוקן בהיבט הזה של הכהונה, ואני מתכבד בשמו להביע את שמחתי ותודתי גם לכל צוות הייעוץ המשפטי של הוועדה, למשרד הביטחון, משרד המשפטים – שדאגו שהוא ימלא את כהונתו.

אהוד ולנר: אז זה קודם כל חשוב לי לומר.

אהוד ולנר: דבר שני, כתוצאה מכל מיני בעיות שהיו – גם מינוי נציבים בעבר, גם כתוצאה מהמינוי האחרון שקרה לפני שנתיים, שמעבר לבעיה של כן 7 שנים או 5 וכו', שמאחורינו, נוצרה בעיה של רציפות תפקודית בנציבות, כתוצאה מזה שלא הצליחו למנות נציב עקב המקרה האחרון, זה היה עקב חוסר יכולת לכנס את ועדת חוץ וביטחון ולאשר את המינוי.

מירי פרנקל-שור: היו מקרים מעבר לכך?

אהוד ולנר: היו מקרים.

אהוד ולנר: לא מקרים שקרו בעבר בהיבט של ועדת חוץ וביטחון, אבל מקרים שבהם השר התמהמה בהגשת מועמד, או מקרים שבהם-, פשוט אנחנו כנציבות רואים בשטח את הבעייתיות בכך שלא ייווצר יום אחד אפילו שלא יהיה נציב, מכיוון, ראשית אין לו שום ממלא מקום מוגדר בתוך הנציבות כיום, כיוון שרוב אנשי הנציבות הם אנשי צבא ולא יכולים למלא את מקומו; ושנית, החיילים מחכים.

אהוד ולנר: ולכן לא יכול להיות מצב שלא - - -

מרדכי יוגב: שאלה.

מרדכי יוגב: סליחה.

אהוד ולנר: בבקשה.

מרדכי יוגב: היו פה, אני לא זוכר את שמן, אלופות המשנה שהן סגניות שלו - - -

אהוד ולנר: כן.

מרדכי יוגב: מה שמן?

אהוד ולנר: אתי נחמי.

אהוד ולנר: אלוף משנה אתי - - -

מרדכי יוגב: הם בעצם בעל הדרגה הגבוהה ביותר.

אהוד ולנר: נכון.

אהוד ולנר: אבל יש בעיה חוקתית שהם לא יכולים להחליף את הנציב, הם לא נושאי משרה, הם אנשי צבא, הם לא יכולים לחתום בשמו.

אהוד ולנר: הנציב הוא נושא משרה, הוא אזרח ונושא משרה שממונה על פי - - - אני אסביר.

אהוד ולנר: שר הביטחון מציג את הביטחון, כפי שאתם יודעים, בהתייעצות עם שרת המשפטים.

אהוד ולנר: הוא עובד מדינה לכל דבר ועניין, ולכן לא יכול להיות מצב שיחליף אותו איש צבא.

ישי יודקביץ: היה תהליך - - -

אהוד ולנר: שנייה, אני כבר אתן לך.

אהוד ולנר: נוצר לנו ואקום כמה פעמים כתוצאה מהדבר הזה, ואנחנו כמובן רוצים לסתום את כל המקרים האפשריים שלא ייווצר מצב ואני חושב שהגענו להסכמה בעניין הזה עם היועצת המשפטית של הוועדה, שמצד אחד לא ייווצר מצב של חוסר קבלת החלטה, ומאידך לא ייווצר מצב שלא יהיה נציב.

ישי יודקביץ: לפני כ-9 שנים הנציבות עברה תהליך של אזרוח הייעוץ המשפטי ויש קבוצה של איזה שישה-שבעה עורכי דין אזרחיים, עובדי משרד הביטחון.

ישי יודקביץ: עד אז הם היו מהפרקליטות הצבאית, זאת אומרת אנשי צבא.

ישי יודקביץ: זה נכון שאלוף משנה נחמי וסגן אלוף שרון עוז, ראש המחלקה המשפטית בנציבות, הן קצינות, אבל מרבית העובדים לדעתי הם אזרחים היום, נכון?

ישי יודקביץ: או עדיין - - -

אהוד ולנר: קצינות - - - וקצינים.

אהוד ולנר: רק היועץ המשפטי הוא - - -

ישי יודקביץ: הייעוץ המשפטי הוא של צוותי הבירור.

אהוד ולנר: חייב ליצור איזה שהוא סוג של עירוב, שיהיה מצד אחד להכיר את המערכת הצבאית ומאידך ליצור מצב שהצבא לא יבקר כמובן את עצמו, ולכן נוצר עירוב התחומים הזה.

מרדכי יוגב: טוב.

אהוד ולנר: אני חושב שהגענו להסכמה, אז אני לא חושב שצריכה להיות בעיה עם משרד המשפטים.

מרדכי יוגב: טוב.

ישי יודקביץ: מבחינת הצעת החוק, השאיפה הייתה בהצעת החוק להסדיר הסדר דומה למבקר המדינה.

ישי יודקביץ: אני מזכיר, מבקר המדינה הוא גם נציב תלונות הציבור.

ישי יודקביץ: ראינו את המשרה הזאת כמשרה דומה למשרה של מבקר המדינה.

ישי יודקביץ: מאחר שמבקר המדינה הוא גם כן כהונה אחת של 7 שנים, אז אנחנו מציעים כאן תקופת כהונה אחת של 7 שנים.

ישי יודקביץ: מירי העלתה באמת את הנקודה שהיה גם במינוי האחרון אבל גם לפניו, מירי העלתה את הבעייתיות שכתובה בחוק הקיים לגבי החמש שנים, האם יש אפשרות לתקופת כהונה נוספת.

ישי יודקביץ: אנחנו כאן מבהירים שזאת תקופת כהונה אחת.

ישי יודקביץ: גם משרד המשפטים בזמנו, וגם מירי - - -

מירי פרנקל-שור: לא של חמש שנים, אלא מוארכת - - -

ישי יודקביץ: כן, תקופת כהונה אחת של שבע שנים, כמו מבקר המדינה.

ישי יודקביץ: כמו נשיא המדינה, אבל במקרה שלנו זה כמו מבקר המדינה.

ישי יודקביץ: יש כאן הסדרים נוספים לגבי מילוי מקום, במקרה של נבצרות בסיטואציות שונות.

ישי יודקביץ: אני מציע שפשוט נקרא את הצעת החוק.

מרדכי יוגב: בסדר גמור.

ישי יודקביץ: ונאשר סעיף-סעיף, כי אין מחלוקות בין הייעוץ המשפטי של הוועדה לייעוץ המשפטי של הממשלה.

מירי פרנקל-שור: אז היו לנו הערות נוספות על דברים שונים שהיו בעייתיים.

ישי יודקביץ: היה סיעור מוחות, כמו שראית בדקות האחרונות בתחילת הישיבה.

מירי פרנקל-שור: לא רק זה.

מירי פרנקל-שור: אז אין כבר טעם לקרוא את הצעת החוק, את הקטע הכחול, אלא אנחנו הכנו - - -

ישי יודקביץ: לא, לא, נכון, את המשולב אני מעדיף לקרוא.

מירי פרנקל-שור: כן, אז אנחנו הכנו נוסח.

מירי פרנקל-שור: את המשולב?

ישי יודקביץ: את מה ש - - -

מירי פרנקל-שור: את מה שנתנו לכם, הצעת חוק שכוללת כבר, בדיוק.

ישי יודקביץ: עדיף לקרוא את זה.

ישי יודקביץ: אתם רוצים שאני אקרא?

מרדכי יוגב: כן.

מרדכי יוגב: בכבוד.

ישי יודקביץ: הצעת חוק לקריאה שנייה ושלישית, חוק השיפוט הצבאי (תיקון ...) נחליט על זה: "תיקון סעיף 543 בחוק השיפוט הצבאי, התשט"ו-1955 (להלן – החוק העיקרי) בסעיף 543 (א) במקום הסיפא החל במילים "נציב קבילות חיילים" יבוא נציב קבילות חיילים (בחלק זה - נציב הקבילות); נציב הקבילות יכהן תקופת כהונה אחת בלבד של שבע שנים".

מרדכי יוגב: זה בא לתת מענה גם לזה שהוא מטפל במשל"בים למשל, או מה?

ישי יודקביץ: לא, זה התיקון במלש"בים מופיע בחוק בסעיף אחר.

ישי יודקביץ: לזה כבר ניתן מענה בשנת 2007, החוק תוקן ויש לנו צוות ייעודי למלש"בים.

מרדכי יוגב: אני שואל מה הסיבה, נציב הקבילות במקום נציב קבילות חיילים - - -

ישי יודקביץ: אה, זה סרבול לשוני.

ישי יודקביץ: שלא יהיה סרבול לשוני.

ישי יודקביץ: להקל לשונית.

מירי פרנקל-שור: רק רגע, בסעיף-.

מירי פרנקל-שור: אין לך נוסח משולב?

מירי פרנקל-שור: אנחנו מראים פה מה נמחק.

מרדכי יוגב: נמחק נציב קבילות חיילים ונאמר נציב הקבילות.

מירי פרנקל-שור: נכון, אבל אנחנו גם מחקנו את תקופת הכהונה, כדי שלא יהיה 5 שנים, ואז תקופת הכהונה עוברת.

מרדכי יוגב: שאלתי למה נמחק החיילים.

מירי פרנקל-שור: אוקיי, אה.

ענת ברקו: אין מצלמות, אין חברי כנסת.

מרדכי יוגב: ואני חשבתי שאני אוכל לקבל את ההחלטות פה אחד.

ענת ברקו: לא.

ענת ברקו: אנחנו הילדים הכי חרוצים בכיתה, מוטי.

ענת ברקו: אין מצלמות – אנחנו בכנסת.

ישי יודקביץ: להמשיך?

מרדכי יוגב: כן, כן.

ישי יודקביץ: תיקון סעיף 543 א בסעיף 543 א לחוק העיקרי, בכל מקום, במקום "נציב קבילות חיילים" יבוא "נציב קבילות".

ישי יודקביץ: במקום "משלושים יבוא "משישים", במקום הסיפא החל מהמילים "ואם נתפנה מקומו" יבוא "והוועדה תדון בהצעת שר הביטחון לא יאוחר מ-30 יום לפני תום תקופת כהונתו של נציב הקבילות המכהן".

ישי יודקביץ: בסעיף הזה אנחנו הארכנו את תקופת טרום המינוי, כדי שיאפשר הליך בדיקה והליך מינוי סביר -60 יום.

ישי יודקביץ: הוועדה הגבילה את עצמה גם כן ל-30 יום ואנחנו מקווים שההליך יסתיים באמת בתקופה הזאת.

ישי יודקביץ: שוב, בין השאר זה במסגרת הפקת הלקחים של מה שהיה בשנת 2014.

מירי פרנקל-שור: השאלה ישי, לאור השיחה שלנו שהייתה, השאלה אם 60 ימים זה מספיק.

מירי פרנקל-שור: השאלה אם לא נכון - --

ישי יודקביץ: לדעתי זה מספיק, כי הרי הסיטואציה שיצוצו דברים, גם אם הוא יעשה את חצי שנה מראש - - -

מירי פרנקל-שור: אבל מדוע לא?

רותם ארנרייך: לטעמי לא, מהסיבה שהדברים שאני חששתי מהם והצגתי בפניך, הם מסוג הדברים שיצוצו ביום ה-50, האחד, בין אם זה יתחיל 90 יום לפני, בין אם זה יחול 60 יום לפני.

מירי פרנקל-שור: אבל אם זה מתחיל ב-90 יום לפני, אז יש לך יותר מקום - - -

רותם ארנרייך: אם זה יגיע לתקשורת הדברים יעלו, אני חושבת שזה קצת גם לא נכון להתחיל בהליכים של למנות מישהו חדש - - -

מירי פרנקל-שור: רגע, ומה עם ראש שב"כ?

מירי פרנקל-שור: כמה?

ישי יודקביץ: שלושה חודשים.

מירי פרנקל-שור: שלושה חודשים לפני סיום כהונתו של ראש השב"כ הנוכחי.

רותם ארנרייך: אני לא נגד, אבל אני לא חושב שזה תומך.

אהוד ולנר: לנו זה לא מפריע.

אהוד ולנר: אני לא חושב.

אהוד ולנר: זה יכול לפשט את התהליך ולהקדים אותו, ושיהיה נקח"ל חדש וכבר - - -

ישי יודקביץ: השאלה אם - - -

אהוד ולנר: וכבר שר הביטחון, בדרך כלל שר הביטחון מחליט יותר מ-90 יום לפני אפילו מי המועמד שרץ לו בראש.

אהוד ולנר: זה הגיוני.

מירי פרנקל-שור: לא, אבל אתה אמרת בעצמך אוהד, ואנחנו יודעים שהתמהמה - - -

אהוד ולנר: אני בעד.

אהוד ולנר: אני בעד.

רותם ארנרייך: אבל זה לא יוצר אי יציבות בארגון עצמו אם עובר כל כך הרבה זמן מי הולך להיות - - -

ענת ברקו: תגידו עד 90 יום.

אהוד ולנר: לא, אחת לשבע שנים זה לא יוצר חוסר בהירות בעיני.

אהוד ולנר: כיוון שזה אחת לשבע שנים, אני לא רואה בעיה.

אהוד ולנר: לנו אין בעיה עם 90 יום.

אהוד ולנר: אם זה ייצב את התהליך - - -

ענת ברקו: עד 90 יום.

ישי יודקביץ: אני גם לא רואה בעיה ב-90 יום.

ישי יודקביץ: פשוט, יוצא מצב שנושא המשרה קצת יהיה ברווז צולע שלושה חודשים.

אהוד ולנר: הוא לא יהיה ברווז צולע.

מרדכי יוגב: לא חושב.

ענת ברקו: זה מוסד - - - זה לא תפקיד פיקודי קלאסי שאתה יכול - - -

מרדכי יוגב: זה גם מוסד חזק, וברוך השם שזה התווסף כמוסד - - -

ענת ברקו: רמטכ"ל.

ישי יודקביץ: אבל גל הירש - - - חצי שנה מראש - - -

אהוד ולנר: אז את זה אנחנו פותרים בדרך אחרת.

מרדכי יוגב: זה גם מוסד חזק, וגם למרות פרשיית גל הירש, בלי ללכלך, בסופו של דבר המעטר הוא לא המעטר של כל הגדולים במדינת ישראל, מעטר הדירקטורים, אלא בכל זאת הוא מעטר האלופים או תתי האלופים.

ענת ברקו: נכון.

מרדכי יוגב: זאת אומרת זה מעטר יחסית מוגדר כמו בשב"כ.

מרדכי יוגב: מקסימום מפכ"ל המשטרה יבוא להיות, או אמ"ן יבוא להיות, אבל זה לא מעטר של מיליון, זה מעטר של 10, מעטר שאתה יכול לדבר איתו בטווח זמן.

רותם ארנרייך: בסדר.

מרדכי יוגב: וגם המעטר הזה, אז אתה יודע אם יש לך בעיה עם מישהו שבזמנו הפנוי עשה עסקאות נשק באפריקה.

מרדכי יוגב: או שהיה פה, אינני יודע מה.

אהוד ולנר: אדוני יושב הראש, אם תהיה בעיה, אני לא חושב שזה ישנה, כמו שהציגה כאן עמיתתי.

אהוד ולנר: אם תהיה בעיה, אני לא חושב שזה ישנה אם זה יהיה 90 או 30, אבל אם ההליך הוא סדור וטוב ותקין, אז אדרבא, אנחנו בעד.

אהוד ולנר: אז לא צריכה להיות בעיה.

מירי פרנקל-שור: בשב"כ לא כתוב.

מירי פרנקל-שור: אני לא זוכרת שחוק השב"כ - - -

מרדכי יוגב: אם אתה הצמדת את זה למבקר, אז בוא תסביר גם את זה, מה זה במבקר?

מירי פרנקל-שור: לא, אבל התהליך של המבקר, אנחנו עשינו בדיקה.

מירי פרנקל-שור: התהליך של המבקר הוא קצת - - -

מרדכי יוגב: יותר ארוך.

מירי פרנקל-שור: הוא קצת יותר ארוך.

מירי פרנקל-שור: הוא גם בכנסת.

אהוד ולנר: הייתה עם ועדת מינויים, לא?

מירי פרנקל-שור: לא, אין ועדת מינויים.

מירי פרנקל-שור: יש הגשת הצעת מועמדים.

מירי פרנקל-שור: זה קצת שונה.

מירי פרנקל-שור: נדמה לי שיש לנו את זה.

מרדכי יוגב: יש שם משפטנים מעורבים בזה.

ישי יודקביץ: המבקר נבחר על ידי הכנסת.

ישי יודקביץ: זה מקרה שונה פה.

מירי פרנקל-שור: תמיד המשפטנים רק באים לסייע.

מרדכי יוגב: תלוי.

מרדכי יוגב: הם מתחלקים לשניים.

מירי פרנקל-שור: איפה טבלת ההשוואה עם מבקר המדינה?

מרדכי יוגב: פתיחה טובה להרצאה באילת, משפטנים מתחלקים לשניים.

מרדכי יוגב: אלה באים לסייע ואלה באים לעצור.

מרדכי יוגב: כן.

מירי פרנקל-שור: לא משנה, אז מה אנחנו עושים? 90 ימים?

רותם ארנרייך: 90.

אהוד ולנר: ואז אתם 45?

אהוד ולנר: הוועדה 45?

מירי פרנקל-שור: אנחנו גם יכולים תוך 30 ימים.

מירי פרנקל-שור: זאת אומרת - - -

אהוד ולנר: טוב, אדרבא, שיהיה 60 יום - - -

מירי פרנקל-שור: 30 ימים מיום שזה הוגש לוועדה, כיוון שאם - - -

רותם ארנרייך: אבל אז, רק שאני אבין, אם זה הוגש לפני הזמן והוועדה מאשרת, בינתיים יש לנו נקח"ל מכהן וכבר אישרו את הבא במקומו.

מירי פרנקל-שור: מה קרה?

אהוד ולנר: כמו שיש ראש שב"כ מכהן.

מירי פרנקל-שור: יש ראש שב"כ ככה.

ענת ברקו: אין בזה שום בעיה.

אהוד ולנר: אין שום בעיה עם זה.

ישי יודקביץ: היועץ המשפטי לממשלה היה חודש ימים, ידענו - - -

אהוד ולנר: אל חשש.

אהוד ולנר: השר לא יגיש את המועמד לוועדה לפני הזמן.

מרדכי יוגב: רותם, אומר לך דבר אחד פשוט, חפיפה של חודש בסיפור הזה זה חפיפה חשובה.

ענת ברקו: בטח.

מרדכי יוגב: כי יש פה חדירה לנושאים עקרוניים ופרטניים ולסיכומי שטח.

רותם ארנרייך: אני בעד חפיפה מקצועית, אני רק חוששת מאיזה שהוא-.

רותם ארנרייך: ושוב, אולי - - -

ענת ברקו: לא, לא, זה מאד מקובל, זה לא - - -

רותם ארנרייך: שזה יפגע במכהן, בסמכויות שלו, במעמד שלו.

מירי פרנקל-שור: לא, לא, זה לא.

ענת ברקו: תמיד זה ככה.

מרדכי יוגב: אין דבר כזה.

מרדכי יוגב: אני לא יודע איך היום בצבא וכמה קביעויות הזמן.

מרדכי יוגב: יש דברים שנקבעים מהיום למחר, ככה מינו אותי כמג"ד מגלן, מיום רביעי ליום ראשון.

ענת ברקו: אבל היום אתה יודע, בקיץ יש להם את הסבב מינויים לשנה הבאה.

מרדכי יוגב: ואז אתה יודע, ואז יודעים מי מח"ט 7 הבא.

מרדכי יוגב: כתוצאה מזה החטיבה לא מעיזה להפר את הוראתו של מח"ט 7.

ענת ברקו: וגם נערכים לחפיפה שהיא יותר מסודרת.

אהוד ולנר: אני יכול להעיד בפניכם את התהליך שהתקיים בנציבות עצמה עם ראש מחלקת הבירור, שרון מילר, שמילאה את תפקידה עד היום האחרון ללא מורא וללא חשש וללא בעייתיות, עד שנכנסה מחליפתה לתפקידה והיא הוכרזה כבר מספיק זמן קודם.

אהוד ולנר: לא צריכה להיות בעיה.

ענת ברקו: זה מאד תלוי.

ענת ברקו: אם יש כאלה ש - - -

מרדכי יוגב: אז מה אתם מסכמים?

מירי פרנקל-שור: 90 ו-60.

מרדכי יוגב: 90 ו-60.

מרדכי יוגב: זאת אומרת שגם הוועדה צריכה לדון - - -

אהוד ולנר: בהחלט.

מירי פרנקל-שור: כן, כן.

מירי פרנקל-שור: נכון.

מרדכי יוגב: בסדר.

מרדכי יוגב: בפרט שיש פה תקופות שבהן אין כנסת וזה בלגן.

מרדכי יוגב: אם יש גוף לא מאורגן זה הכנסת.

אהוד ולנר: אבל ועדה תמיד יש.

מרדכי יוגב: כן.

ישי יודקביץ: היועצת המשפטית של הוועדה אמרה דווקא שהפקת לקחים אחרי האירוע של - - -

מירי פרנקל-שור: פעם אחת לא הייתה ועדת חוץ וביטחון ועל זה אנחנו מתחילים לבנות תילי תילים.

מירי פרנקל-שור: מאז היה תיקון תקנות, מאז היה לנו בג"ץ, מאז ומאז.

מרדכי יוגב: ולא הפיקו את לקחי צוק איתן.

מרדכי יוגב: זהו.

מרדכי יוגב: הלאה.

ישי יודקביץ: 3.

ישי יודקביץ: תיקון סעיף 543 ב לחוק העיקרי (1) בסעיף קטן (א), במקום "רשאי שר הביטחון למנות" יבוא ו"ימנה שר הביטחון", אחרי "שלושה חודשים" יבוא "או עד שיחזור למלא את תפקידיו, לפי המוקדם", ובסופו יבוא "הוראות סעיף קטן זה יחולו גם על ממנה מקום נציב הקבילות שמונה לפי סעיף זה".

ישי יודקביץ: (2) בסעיף קטן (ב) במקום הסיפא החל במילים "רשאי שר הביטחון" יבוא "יראו אותו כאילו התפטר מתפקידו".

ישי יודקביץ: אנחנו מדברים פה על סעיף הנבצרות.

מירי פרנקל-שור: רק רגע, תסביר את הסעיף.

ישי יודקביץ: אני אסביר.

ישי יודקביץ: סעיף הנבצרות – אנחנו מדברים פה על נצבר מנציב קבילות החיילים למלא את תפקידו, מה קורה בסיטואציה הזאת.

מירי פרנקל-שור: זאת אומרת ששר הביטחון יכול למנות ממלא מקום לנציב - - -

אהוד ולנר: אנחנו משנים את זה מרשאי ל-ימנה.

אהוד ולנר: שלא ייווצר מצב שהוא יתמהמה.

מירי פרנקל-שור: אנחנו רוצים לאגן פה גם למנות - - -

ישי יודקביץ: ממלא מקום.

מירי פרנקל-שור: ממלא מקום לתקופה שלא תעלה על שלושה חודשים.

אהוד ולנר: עם הארכה לשישה.

מירי פרנקל-שור: סליחה, עם הארכה לשישה מקסימום.

מירי פרנקל-שור: ואם הוא חוזר, הרציפות התפקודית - - -

ישי יודקביץ: אז כמובן מסתיים הממלא מקום.

מירי פרנקל-שור: אוקיי.

אהוד ולנר: ומעל שישה זה הנבצרות הקבועה.

ישי יודקביץ: בדיוק.

מרדכי יוגב: סליחה, רק לשאול, אם הנבצרות שלו היא נבצרות עקב אי יכולת, מה?

אהוד ולנר: אז נתנו לזה מענה גם.

אהוד ולנר: הוועדה נתנה לזה מענה.

מרדכי יוגב: תוך כמה זמן השר חייב למנות?

אהוד ולנר: הוא חייב למנות, בכל מקרה, השורה התחתונה – בכל מקרה בו לא יהיה נציב, השר ימנה ממלא מקום.

אהוד ולנר: זאת אומרת עד שהוועדה כמובן תמנה נציב חדש.

מרדכי יוגב: כתוב כמה זמן?

מרדכי יוגב: את זה לא ראיתי.

מרדכי יוגב: אני לא זוכר אם ראיתי.

אהוד ולנר: בנצברות ארעית-.

אהוד ולנר: אה, תוך כמה זמן השר ימנה?

אהוד ולנר: כתוב ימנה, אז אני מניח שזה מיידי.

מרדכי יוגב: שיחיה עד 120, חטף שבץ לב, לא יכול.

מרדכי יוגב: אין נציב.

מרדכי יוגב: מה המיידיות של המינוי.

אהוד ולנר: אז הוא צריך למנות מיד.

אהוד ולנר: אתה רוצה להוסיף לאלתר?

ישי יודקביץ: רגע, שנייה רגע, לא מוסיפים לאלתר.

רותם ארנרייך: לא מוסיפים לאלתר.

מירי פרנקל-שור: הוא ימנה.

מירי פרנקל-שור: יש חובה למנות.

ישי יודקביץ: יש חובה למנות.

מירי פרנקל-שור: הוא לא רשאי.

מירי פרנקל-שור: אם הוא רשאי, אז זה יכול להמתין.

מרדכי יוגב: כי אם התפקיד הזה הוא חיוני, ואני חושב שהוא חיוני, אז צריך להגדיר שבוע, צריך להגדיר.

אהוד ולנר: בהחלט.

מרדכי יוגב: הרי אצלכם הרי התיקים מצטברים - - -

אהוד ולנר: נכון, נכון.

מרדכי יוגב: הנציב כל יום חותם אני יודע.

מרדכי יוגב: זה כמו לגדל תרנגולות ולהאכיל אותם כל יום.

אהוד ולנר: זה נכון.

מרדכי יוגב: הוא קורא חותם כל יום על עשרות תיקים, מה שמגיע אליו.

אהוד ולנר: אז אפשר - - -

ישי יודקביץ: סעיף 543 א' מדבר היום על נבצר מנציב הקבילות למלא את תפקידו, הוא לא קובע מסגרת זמן.

ישי יודקביץ: אנחנו מציעים ימנה ממלא מקום לתקופה שלא תעלה על שלושה חודשים - - -

אהוד ולנר: למשך תקופה, אבל השאלה תוך כמה זמן הוא ימנה.

מרדכי יוגב: את מבינה, ענת?

מירי פרנקל-שור: מה את אומרת?

ענת ברקו: אני חושבת שזה סביר.

רותם ארנרייך: אני חושבת שלא צריך לציין.

רותם ארנרייך: אני לא מכירה דברי חקיקה שמדברים, עצם זה שיש חובה על השר, יש לו חובה להפעיל את סמכותו, יש לו אחריות כלפי התפקיד הזה, הוא יהיה חייב למנות אותו אני חושבת מיד.

אהוד ולנר: אפשר להגיד בהקדם.

רותם ארנרייך: אני גם לא הייתי רוצה.

ענת ברקו: זה מסנדל אותך.

אהוד ולנר: בהקדם האפשרי.

אהוד ולנר: אנחנו רוצים לסנדל את השר במקרה הזה.

מרדכי יוגב: שני גורמים, ואני אומר - - - גם הגורם המשפטי וגם הגורם הביטחוני יכולים להיות לו המון המון דברים, ממלחמה ועד שוק חוץ לארץ ומצבים פוליטיים.

מרדכי יוגב: אני חושב שאם קובעים בחוק שבוע ימין, זה איזון נורמאלי.

מירי פרנקל-שור: אם לא נאמר שבוע, אז נאמר - - -

רותם ארנרייך: לא, בהקדם האפשרי.

מרדכי יוגב: מתי נוכל לבקר אותו שזה לא בסדר שאין נציב?

רותם ארנרייך: אני חייבת להגיד שאני לא מכירה דברי חקיקה אחרים שמתייחסים למינוי שאומרים את זה, ולכן אני גם לא יודעת איך זה ישפיע על מקרים אחרים.

רותם ארנרייך: זה אומר שהשרים במקרים אחרים לא יהיו מחויבים למנות בהקדם?

רותם ארנרייך: עד כמה שאני יודעת, שר, כשיש לו חובה למנות, הוא חייב להפעיל אותה כשיש מקום להפעיל אותה.

רותם ארנרייך: אנחנו גם יוצאים מנקודת הנחה שהשר פועל כראוי ובהתאם לתפקידו.

מירי פרנקל-שור: והוא יקבל חוות דעת משפטית - - -

אהוד ולנר: עד שהוא יקבל חוות דעת כבר יהיה נציב.

אהוד ולנר: זאת הבעיה.

מרדכי יוגב: אז אולי השר ימנה מפכ"ל בהקדם האפשרי, חצי שנה, שלושת רבעי שנה.

רותם ארנרייך: בתוך שבוע ימים - - -

מירי פרנקל-שור: לא, זה לא מינוי על המקום, זה מינוי - - -

אהוד ולנר: זה מינוי ממלא מקום, הוא לא צריך ועדה.

מירי פרנקל-שור: ממלא מקום.

ענת ברקו: ואם זה יהיה עד חודש?

רותם ארנרייך: בהקדם האפשרי.

מרדכי יוגב: אז כמות התיקים, 1,000 עד 2,000 - - -

מירי פרנקל-שור: רק שנייה, אנחנו רוצים לשמוע - - -

ענת ברקו: אבל יש היום גם סגן.

מירי פרנקל-שור: לא, אין סגן.

אהוד ולנר: לא, אין, אין, זאת הבעיה.

ענת ברקו: לא מוגדר כסגן?

מירי פרנקל-שור: לא.

ענת ברקו: אז אולי צריך להגדיר אחד - - -

מירי פרנקל-שור: לא, אבל תראו יש חובת מינוי - - -

מרדכי יוגב: עוד פעם, סליחה, במפכ"ל, אז היה סמפכ"ל שבסוף נתנו לו גם את כל הסמכויות, לבנצי סאו, אני מדבר בפרטים.

מרדכי יוגב: אז הוא גם יכול היה במקרה הצורך לשים בעל תפקיד שחסר לו, כי זו הייתה הצלת חיים, או לטפל בתקנים בירושלים, כי הייתה בעיית הצלת חיים.

רותם ארנרייך: אבל השר לביטחון הפנים לא אפשר שום חלל, שום ריק שבו אין מפכ"ל.

רותם ארנרייך: ברגע שלא היה לו מפכ"ל, ברגע שאי אפשר היה למנות את גל הירש והמינוי הקודם וזה, הוא ישר מינה מישהו אחר.

רותם ארנרייך: זה היה מובן מאליו, אפילו לא היינו צריכים ל-.

רותם ארנרייך: החוק לא אומר את זה והיה ברור שאי אפשר להשאיר ריק שלטוני כזה.

רותם ארנרייך: לשר לביטחון פנים אין חובה למנות את הממלא-.

רותם ארנרייך: אגב, ספציפית בפקודת המשטרה אין בכלל התייחסות לממלא מקום, אז זה מקרה אחר - - -

אהוד ולנר: אבל סעיף 23 נותן לזה מענה.

רותם ארנרייך: לא, זה לא בטוח.

רותם ארנרייך: זה לא.

מירי פרנקל-שור: רק שנייה, אני רוצה רגע להתייחס.

מירי פרנקל-שור: כאשר מחוקקים חוק, צודקת רותם, יש לכך השלכות רוחב.

מירי פרנקל-שור: יכולה להיווצר פה בעיה.

מירי פרנקל-שור: אנחנו נכתוב – ימנה בהקדם האפשרי ובחקיקה אחרת שלא יהיה כתוב וכן תהיה חובה למנות, שהרעיון הוא שימנה בהקדם האפשרי, תיווצר איזו שהיא שאלה אם חובת המינוי היא לא בהקדם האפשרי.

מירי פרנקל-שור: אני חושבת שלא נפתח פה איזה שהוא פתח.

מירי פרנקל-שור: אנחנו אומרים, בסך הכל התמונה שנוצרת מהצעת החוק, שאנחנו רוצים את הרציפות התפקודית.

מירי פרנקל-שור: אנחנו רוצים שיהיה ממלא מקום, אנחנו גם מגבילים את הכל בזמן.

מירי פרנקל-שור: זאת אומרת כל ההסדר שמוצע כאן, אני חושבת שהוא ברור שהשר צריך למנות מיד ממלא מקום לנציב ואני חושבת שצריך להסתפק בכך.

מרדכי יוגב: לא, אני בכל זאת מקשה.

מרדכי יוגב: אנחנו עדים, ואני לא אומר את זה כשיקול - - -, שהחלטות מתעכבות בהרבה מאד מובנים קשים, כבדים, שאנחנו רוצים שלא להגיע אליהם.

מרדכי יוגב: הישיבה פה בשלוש על - - - וביטחון, אז אחת.

מרדכי יוגב: אז יש כסף, אבל עוד לא הוחלט עליו.

מרדכי יוגב: זאת אומרת ניתנה הרשאה לתכנון, וגם כבר חודש וחצי שדנים בזה.

מרדכי יוגב: אז חודש וחצי לא מצליחים להגיע לממשלה להחליט.

מרדכי יוגב: וסתם, בעוד דברים.

מרדכי יוגב: זאת אומרת קורים דברים - - -

מירי פרנקל-שור: אבל ההליכים האלה לא מעוגנים בחוק, זה ההבדל.

מירי פרנקל-שור: לו ההליכים האלה היו מעוגנים בחוק, אני חושבת שכן היה שינוי בהתנהלות.

מירי פרנקל-שור: כאן בכל זאת אנחנו מסדירים הליך מינוי בחוק של גם תקופת זמן - - -

מרדכי יוגב: השאלה אחרת.

מרדכי יוגב: מדוע שלא תהיה ברירת מחדל כל שהיא.

מרדכי יוגב: הרי אם אנחנו מעריכים את התפקיד כתפקיד חשוב, אני אומר לכם במקרים בפינה הוא מציל גם חיים.

מרדכי יוגב: כבר קופצות לי שתיים-שלוש דוגמאות, לא אאריך כרגע בסיפור.

מרדכי יוגב: כי רק אתמול שלשום היה פה ראש אכ"א, אמרתי לו על כשל של אכ"א, שנציג שלכם, אלי הדר, מוכר לך?

אהוד ולנר: כן, וודאי.

מרדכי יוגב: עשה לי קבילה דחופה ב-24 שעות.

אהוד ולנר: נכון, מכיר.

מרדכי יוגב: זה הזיז את אכ"א.

מרדכי יוגב: זה לא היה הצלת חיים, אבל גם על הצלת חיים היה לי איתו לפני שנה או שנתיים.

מרדכי יוגב: כי אכ"א היה קשוח ובירוקרט ומרובע ולא הבין וכו' ועשה לי קבילה דחופה של 24.

מרדכי יוגב: זאת אומרת לכן אולי צריך לחשוב - אין לי תשובה, אין לי רצפט - מה היא ברירת המחדל שאולי זה כן הקצינה הבכירה או הקצין הבכיר, אולי זה כן מישהו אחר, לא יודע, מבקר המערכת.

ענת ברקו: לא, לא, לא, מה פתאום, אתה גם לא רוצה לערבב.

מרדכי יוגב: לא רוצה לערבב, אבל כמו שלנשיא המדינה יש את יושב ראש הכנסת, אני חושב בהגבלה הזו מי האיש שיכול למלא את הפונקציות של הבכירות הטכנית הזאת, של לטפל בבעיות הקשות.

אהוד ולנר: אני רוצה להשיב לגבי הנקודה הזאת של בעיות אקוטיות או דחופות שעולות.

אהוד ולנר: ראשית, אין איש מלבד הנציב שיכול לחתום על הקבילות על פי חוק כיום, וכרגע אין מנגנון כזה שמוסדר בחוק, מכל מיני טעמים.

אהוד ולנר: אבל לגבי בעיות דחופות, אם חלילה, הרי גם יכול להיות מצב שהנציב פתאום נפל למשכב או חולה לאיזה שבוע ימים.

אהוד ולנר: הרי לא מדובר - - -

מירי פרנקל-שור: מה קורה כשהנציב נוסע לחו"ל?

אהוד ולנר: או שנסע לחו"ל.

אהוד ולנר: לא קורה דרך אגב מקרה כזה, הוא לא נוסע, אבל יכולים להיות תמיד מצבים מהסוג הזה.

אהוד ולנר: אנחנו - - -

ענת ברקו: אני שרתי איתו ו - - -

ישי יודקביץ: איש מעורר השראה, אני חייב לומר בצורה בלתי רגילה.

אהוד ולנר: כבוד גדול לעבוד תחתיו.

אהוד ולנר: אני אומר לכם שכמו שציינת את המקרה של אלוף משנה במילואים מני הדר, במקרים שבהם יש דחיפות, אנחנו משתדלים לתת מענה או לפתור אותו מבלי חתימת הנציב.

אהוד ולנר: כלומר, אנחנו משתדלים להגיע למצב שבו לא נדרש לחתימת הנציב, אם נגיד הנציב כרגע לא נמצא, מנסים במיילים, באופן שבו לא נזדקק להגיע להחלטה חלוטה של הנציב.

אהוד ולנר: אגב, ברוב המקרים שבהם יש דחיפות, מגיעים, הנציב הזה ידוע בתור שיתוף פעולה עם גורמי הצבא, וברגע שגם מישהו מטעמו - מישהו מאיתנו או מישהו מראשי הצוותים - אומר תקשיבו, זה לא יתכן וזה לא סביר, תתנו מענה, המענה הזה בדרך כלל ניתן.

אהוד ולנר: לכן אני לא חושש למצבים כאלה, שבהם הנציב לא נמצא יומיים או שלושה או דברים מהסוג הזה.

אהוד ולנר: מאידך, אני מסכים איתך, צריך למצוא איזה שהוא מנגנון שייתן מענה מיידי למילוי ממלא מקום בגלל התמהמהות כזאת או אחרת של השר.

אהוד ולנר: לי אישית אין התנגדות שיהיה כתוב בהקדם האפשרי, אבל מה שתחליט היועצת המשפטית של הוועדה.

מירי פרנקל-שור: לא אני מחליטה, חברי הכנסת מחליטים.

אהוד ולנר: כמובן.

מירי פרנקל-שור: אבל אני חושבת שאולי נכון במקום בהקדם האפשרי, לקצוב בזמן.

מירי פרנקל-שור: כלומר תוך 14 ימים.

ישי יודקביץ: שבוע ימים אפשר.

ענת ברקו: שבוע ימים זה לא מספיק במציאות הביטחונית שלנו.

ענת ברקו: שבועיים לדעתי זה סביר.

אהוד ולנר: מה שתחליטו.

רותם ארנרייך: לא, אני רק אעלה חשש מהצד השני ש-14 יכול להיראות הרבה מאד זמן מצד אחד - - -

ענת ברקו: עד 14 יום.

רותם ארנרייך: עד 14 יום, אבל כמו שאמרה היועצת המשפטית של הוועדה לפני כן, גם פה אתם מאותתים איזה משהו כשאתם אומרים עד 14.

רותם ארנרייך: אולי צריך הרבה לפני וזה מאפשר איזו שהיא שהות.

רותם ארנרייך: ומצד שני, כמו שתיאר יושב ראש הוועדה, הוא נפל למשכב, עבר ניתוח וייקח לרופאים 21 יום להגיד אם הוא צריך - - -

ענת ברקו: נו?

ענת ברקו: אז - - -

ישי יודקביץ: זה נצברות ארעית.

מירי פרנקל-שור: אנחנו לא רואים את המקרה הזה כנבצרות ארעית.

מירי פרנקל-שור: אנחנו דיברנו, זה לא נבצרות ארעית.

אהוד ולנר: נכון.

אהוד ולנר: זה לא נצברות ארעית.

ענת ברקו: זה לא נבצרות ארעית.

מירי פרנקל-שור: אם הוא עובר ניתוח והוא זה, אנחנו לא רואים את זה כנבצרות ארעית.

מירי פרנקל-שור: ממש לא.

אהוד ולנר: נכון.

ענת ברקו: עד 14 יום.

מירי פרנקל-שור: אז אני חושבת שתחימת הזמן עדיפה על פני - - -

רותם ארנרייך: על פני אמירות, אני מסכימה איתך.

אהוד ולנר: כן, טוב, סיכמנו.

אהוד ולנר: 14 יום.

מרדכי יוגב: אם זו דעתכם, בסדר.

מרדכי יוגב: אני הייתי נותן עד 10.

מרדכי יוגב: בסדר.

מרדכי יוגב: הכל יכול לקרות.

מרדכי יוגב: בסדר.

אהוד ולנר: ה-14 מתייחס למה, לנצברות ארעית?

רותם ארנרייך: כן.

אהוד ולנר: ה-14 צריך להתייחס, היועצת המשפטית, לכל המצבים.

אהוד ולנר: לא רק לנצברות הארעית.

אהוד ולנר: גם אם התפנה מקומו.

אהוד ולנר: לכל מצב.

עידו בן יצחק: לא, ב-התפנה מקומו יש הסדר של - - -

ישי יודקביץ: נכון.

אהוד ולנר: לא, לא.

מירי פרנקל-שור: התפנה מקומו עד למינוי הנציב החדש.

אהוד ולנר: זה צריך להיות גם 14 יום.

מרדכי יוגב: אם מסיבה כזו או אחרת הוא אינו יכול להמשיך בתפקידו, אז - - -

מירי פרנקל-שור: כלומר באופן עקרוני מילוי ממלא מקום יהיה בתוך 14 יום.

מרדכי יוגב: נכון.

אהוד ולנר: בכל מצב שלא יהיה.

אהוד ולנר: בכל הסיטואציות.

מירי פרנקל-שור: אוקיי.

מירי פרנקל-שור: אנחנו סיימנו את סעיף 2.

ישי יודקביץ: אני חושב שזה בסדר.

אהוד ולנר: לא, סיימנו את 3 (1).

מירי פרנקל-שור: אוקיי.

אהוד ולנר: עכשיו 3 (2).

ישי יודקביץ: פסקה (2) : (2) בסעיף קטן (ב) במקום הסיפא החל במילים "רשאי שר הביטחון" יבוא "יראו אותו כאילו התפטר מתפקידו".

ישי יודקביץ: זה ששת החודשים.

ישי יודקביץ: זאת אומרת אם הנבצרות נמשכת מעל לשישה חודשים, יראו אותו כאילו התפטר.

מירי פרנקל-שור: זה היה שינוי שאנחנו הצענו, אנחנו רק נסביר את הרציונל.

מירי פרנקל-שור: בעצם מה שקבע החוק עד היום, שבמקרה שכזה שר הביטחון בהתייעצות עם שר המשפטים, באישור ועדת החוץ והביטחון של הכנסת, שניתן בהחלטה של רוב חבריה, רשאים להעביר אותו מכהונתו.

מירי פרנקל-שור: ואנחנו סברנו שהתהליך הזה הוא תהליך גם סבוך ולא ברור שגם מישהו יזום אותו, ולכן - - -

מרדכי יוגב: את עושה את זה אוטומט.

מירי פרנקל-שור: בדיוק.

מירי פרנקל-שור: זאת אומרת בהינתן מצב מסוים, אנחנו מניחים הנחה שרואים אותו כאילו התפטר מתפקידו ואף אחד לא צריך להתחיל פה איזה שהוא תהליך שלפעמים יכול להיות שהוא פשוט לא נעים.

עידו בן יצחק: המנגנון הזה היום קיים בחוק מבקר המדינה למבקר המדינה.

ענת ברקו: טוב מאד.

ישי יודקביץ: (3) בסעיף קטן (ג), במקום "נציב קבילות חיילים" יבוא "נציב הקבילות", במקום "רשאי שר הביטחון למנות", יבוא "ימנה שר הביטחון" ובמקום הסיפא במילה "עד" יבוא "עד לכניסתו לתפקיד של נציב קבילות חדש".

מירי פרנקל-שור: את העניין הזה כדאי להציג.

מירי פרנקל-שור: טוב, השאלה שעלתה כאן, נתפנה מקומו של נציב קבילות חיילים, יכולה להיות אפשרות שהוא מחליט לעזוב את תפקידו טרם סיום כהונתו או שחלילה נפטר נציב ואז ניתן למנות ממלא מקום.

מירי פרנקל-שור: אבל מה שמבקשת הממשלה לאפשר למנות ממלא מקום גם אם הסתיימה תקופת כהונתו וטרם מונה נציב קבילות חדש.

מירי פרנקל-שור: זאת אומרת, כאן אנחנו פותחים את האפשרות לדעתי, למצב שבו כולם יודעים שבתום 7 שנים מסתיימת תקופת כהונתו של הנציב - - -

מרדכי יוגב: אז קצבתם.

מרדכי יוגב: אז מה - - -

מירי פרנקל-שור: וכאן ניתן למנות ממלא מקום.

מירי פרנקל-שור: אני חושבת, לעמדתי, שהאפשרות – כאשר מסתיימת כהונתו של הנציב – חייבים למנות נציב חדש ולא לתת את האפשרות למנות ממלא מקום.

ענת ברקו: גם אני חושבת.

ענת ברקו: זה לא נראה טוב.

מירי פרנקל-שור: אומרת הממשלה שבכל זאת יכולים להתחיל הליכי המינוי ולא להסתיים, כמו שאנחנו - - -

אהוד ולנר: כמו שהצגנו קודם - - -

מירי פרנקל-שור: לא, לא, זה לא עוסק בוועדת חוץ וביטחון.

ישי יודקביץ: משרד המשפטים הציג מקרים שהיו לו.

מירי פרנקל-שור: למשל הליכי מינוי של מפכ"ל, כמו שאתה - - -

ענת ברקו: כשמשהו משתבש.

מירי פרנקל-שור: כשמשהו משתבש בהליכי המינוי.

אהוד ולנר: כשמשהו משתבש.

אהוד ולנר: לצערנו זה קורה.

מירי פרנקל-שור: כולם ברצון טוב, ואז יש - - -

אהוד ולנר: שוב יש לנו ואקום.

ענת ברקו: אז איך אנחנו עושים את זה?

אהוד ולנר: יש פתרון.

מירי פרנקל-שור: איפה הפתרון?

מירי פרנקל-שור: רגע.

מירי פרנקל-שור: אוקיי, אין לי את סעיף 23.

מירי פרנקל-שור: הוצאתם?

רותם ארנרייך: יש לי אותו.

מירי פרנקל-שור: אנחנו נותנים מענה שכזה: כאשר הסתיימה כהונתו של הנציב והחלו ההליכים למינוי, אבל הם טרם הסתיימו והנציב כבר סיים את כהונתו, הגיעו לתומם 7 השנים, אנחנו מפנים לחוק שירות המדינה מינוים תשי"ט-1959, בסעיף 23 א', וכך אומר הסעיף: שאם נתפנתה משרתו של נושא משרה, נושא משרה – הנציב – או נבצר ממנו להשתמש בסמכותו, רשאי השר, שעם משרדו נמנית המשרה – במקרה הנוכחי זה שר הביטחון – בהתייעצות עם נציב השירות – הכוונה לנציב שירות המדינה – להטיל על עובד מדינה אחר למלא את התפקיד – זאת אומרת למנות ממלא מקום – לתקופה שלא תענה על שישה חודשים.

ענת ברקו: לא, אבל עובד מדינה שעונה על הקריטריונים של הנציב.

ענת ברקו: זאת אומרת הוא חייב להיות אלוף, הוא חייב להיות - - -

מירי פרנקל-שור: קודם כל לנקח"ל אין תנאי שירות בחוק.

מירי פרנקל-שור: אין.

מירי פרנקל-שור: כל ממלא מקום - - -

ישי יודקביץ: וזה יכול גם להיות תת אלוף.

ישי יודקביץ: היה כבר תת אלוף.

ישי יודקביץ: היו.

ענת ברקו: כן, אני זוכרת.

ישי יודקביץ: עוזי לב צור היה.

אהוד ולנר: גם תת אלוף, זיכרונו לברכה, אבנר ברזני.

אהוד ולנר: היה גם רב אלוף.

אהוד ולנר: נכון.

ענת ברקו: אז השאלה, אבל אין בחוק שום דבר שאומר שהוא חייב להיות קצין בכיר?

מירי פרנקל-שור: לא.

מירי פרנקל-שור: עוד רצו למנות את כרמלה מנשה.

ענת ברקו: אבל בסדר, אני חושבת שצריך-.

ענת ברקו: טוב.

אהוד ולנר: זאת סוגיה שצריך לדון עליה בנפרד.

ענת ברקו: היא באמת עושה הרבה דברים לטובת החיילים, אז אני חושבת שהקטע של קצין בכיר הוא - - -

אהוד ולנר: זה בדרך כלל מה שקורה, כן.

מירי פרנקל-שור: איזו שהיא אוטוריטה כלפי - - -

ענת ברקו: אבל אין ספק שכרמלה היא - - -

מרדכי יוגב: טוב, אוקיי.

מירי פרנקל-שור: אז אנחנו מציעים – כאשר סיים כהונתו, יידעו מראש שהוא מסיים את כהונתו, התחילו ההליכים במועד, בטרם הסתיימו מכל סיבה שהיא, כן ניתן יהיה למנות ממלא מקום לשלושה חודשים.

מירי פרנקל-שור: שר הביטחון בהתייעצות עם נציב שירות המדינה.

מירי פרנקל-שור: לא אמרנו שר המשפטים, מכיוון שרותם אמרה שאם יש מקרה שאין שר משפטים ולא מונה שר משפטים, נכון?

מירי פרנקל-שור: אני לא זוכרת את זה.

ישי יודקביץ: היה מקרה בממשלה הקודמת שפוטרו שרי המשפטים, שרי האוצר.

ישי יודקביץ: שלושה חודשים ראש הממשלה היה שר ביטחון, שר אוצר, שר משפטים, שר בריאות, שר זה, שר זה - - -

רותם ארנרייך: אני לא רוצה להתחייב לדבר הזה.

ישי יודקביץ: אחרי שלושה חודשים לא היו במשך כחודש, לא היו שרי משפטים וגם לא היה ראש ממשלה כשר משפטים.

ישי יודקביץ: היה איזה חודש, חמישה שבועות כאלה.

מירי פרנקל-שור: וכאן שר הביטחון מחויב בחובת התייעצות עם שר המשפטים ואנחנו נותנים מענה לנסיבות האלה, שאנחנו מנסים לתחום אותן, שלא ניתן יהיה למנות ממלא מקום.

מירי פרנקל-שור: דווקא מהרציונל של רציפות וחובת מינוי נציב.

מירי פרנקל-שור: זה להחלטתכם.

מרדכי יוגב: אוקיי.

מרדכי יוגב: האפשרות העדיפה בעיני, כפי שעשו במשטרה, שניתן יהיה אז להאריך ב-30 יום בלבד לנציב הקיים, אם אפשר.

אהוד ולנר: אבל אז מה יקרה אם זה יתמשך יותר מ-30 יום?

אהוד ולנר: זאת אומרת שוב יכולה להיות בעייתיות.

מרדכי יוגב: אתה רוצה את הסיטואציה של גל הירש, כאילו שאנשים נפסלים וצריך להתחיל סבב חדש.

אהוד ולנר: לא, הרציונל הוא שאם ימונה נציב חדש ואנחנו לוקחים בחשבון, כמו שאמרה היועצת המשפטית של הוועדה, שזה לא סביר שלא יסתיימו הליכי המינוי של הנציב החדש, במיוחד לאור העובדה שאם הגדלנו את זה ל-90 יום ו-60 וכו'.

אהוד ולנר: אבל יכול להיות מצב שאיך שהוא - - -

מרדכי יוגב: אני אסביר לך.

מירי פרנקל-שור: יש בזה - - -

מרדכי יוגב: אני אסביר בשבילך.

מרדכי יוגב: מירי לא רוצה שממלא מקום יהפוך לאידיאל.

אהוד ולנר: אבל מגבילים אותו לשלושה חודשים.

מרדכי יוגב: ואני אומר שבסוף צריך את המומחיות ואת הרציפות.

מרדכי יוגב: עדיף לי שיישאר חודש ושבוע קבוע, - - - עוד אחד - - -

מירי פרנקל-שור: אני בעד.

אהוד ולנר: אבל מה, רק לחודש ימים?

מירי פרנקל-שור: לא, עד המינוי.

מרדכי יוגב: צריך לקבוע את זה.

מרדכי יוגב: לקצוב.

מירי פרנקל-שור: אבל שלושה חודשים.

רותם ארנרייך: אז לדבר על הארכה בעצם ולא על - - -

מירי פרנקל-שור: כן, ולא על הפניה ל - - -

אהוד ולנר: ואז אם חס וחלילה הוא נצבר, אז יחולו האחרים.

רותם ארנרייך: אני רק אזכיר במשטרה זה נעשה בצורה אחרת לגמרי, שם המינוי הוא באישור ממשלה וזה הי בהחלטות ממשלה, זה הליך אחר.

רותם ארנרייך: זה לא נקבע בחוק בכלל.

מירי פרנקל-שור: אבל אני חושבת שההצעה של חבר הכנסת יוגב עדיפה על פני ההצעה שאנחנו הבאנו.

אהוד ולנר: והיבטי הנצברות כפי שתיארנו קודם, יחולו גם בתקופת הארכה.

אהוד ולנר: אני מניח.

אהוד ולנר: זאת אומרת במידה והנציב - - -

מירי פרנקל-שור: כן, כן, בוודאי.

רותם ארנרייך: וככל שאותו נציב, וסליחה שאני שוב, דווקא מעולם המשטרה, המפכ"ל הקודם לא הסכים להאריך את כהונתו ולכן מונה בנצי סאו.

רותם ארנרייך: הוא לא רצה להאריך - - -

מירי פרנקל-שור: אז אם לא, אז נפנה לסעיף 23

רותם ארנרייך: אה, אז לא למחוק את אחרי.

מירי פרנקל-שור: לא, אנחנו מתפתחים תוך כדי דיון.

אהוד ולנר: בסדר.

אהוד ולנר: בסדר.

אהוד ולנר: זה אפילו עדיף.

רותם ארנרייך: למשרד המשפטים מאד חשוב שסעיף 23 יוזכר, הוא נותן פתרונות למצבים שאנחנו לא מעלים בדעתנו.

מירי פרנקל-שור: בסדר.

רותם ארנרייך: והמציאות עולה על כל דמיון לעתים.

מירי פרנקל-שור: אז נשנה.

מירי פרנקל-שור: רותם, נשנה.

אהוד ולנר: אדרבא, זה יותר טוב אפילו.

מירי פרנקל-שור: לשלושה חודשים, ואם - - -

רותם ארנרייך: במקרים חריגים.

מירי פרנקל-שור: ואם זה, אז אנחנו - - -

רותם ארנרייך: נפנה לסעיף 23.

מירי פרנקל-שור: בסדר גמור.

אהוד ולנר: מצוין, מצוין.

מרדכי יוגב: טוב, אנחנו בסעיף .

ישי יודקביץ: "(4) אחרי סעיף קטן (ג) יבוא: (ד) נבצר מנציב הקבילות למלא את תפקידיו לפי סעיף קטן (ב) או התפנה מקומו לפי סעיף קטן (ג) לפני תום תקופת כהונתו, יגיש שר הביטחון לאישור ועד החוץ והביטחון של הכנסת את שם המועמד לתפקיד נציב הקבילות מוקדם ככל הניתן ולא מאוחר משלושים יום - - -

אהוד ולנר: מ-90.

ישי יודקביץ: לא, זה המ"מ, זה הנבצרות - - -

אהוד ולנר: לא, לא, לא, זה ה-90.

ישי יודקביץ: לא, זה 30.

מירי פרנקל-שור: לא, לא, זה הנבצרות.

ישי יודקביץ: זה היה 30.

אהוד ולנר: אה, זה המ"מ, סליחה.

ישי יודקביץ: זה המ"מ.

ישי יודקביץ: ולא יאוחר משלושים יום מהיום שבו נבצר ממנו למלא את תפקידיו או התפנה מקומו, לפי העניין; הוועדה תדון בהצעת שר הביטחון כאמור מוקדם ככל הניתן ולא יאוחר משלושים יום מיום שהגיש לה את שם המועמד".

אהוד ולנר: אבל בינתיים יש מ"מ.

ישי יודקביץ: כן, כן.

אהוד ולנר: וזה המחליף במקרה שהוא בטרם עת.

ישי יודקביץ: בדיוק.

מרדכי יוגב: אותו הוא חייב למנות תוך שבועיים.

ישי יודקביץ: כן.

מירי פרנקל-שור: לא, אנחנו צריכים גם להוסיף פה תוך שבועיים.

ישי יודקביץ: כן.

מירי פרנקל-שור: אמרנו?

ישי יודקביץ: כן, אמרנו לכל הסיטואציות את השבועיים למינוי מ"מ.

מירי פרנקל-שור: בסדר.

ישי יודקביץ: הוראת מעבר בסעיף 4 - "הוראות סעיף 543(א) לחוק העיקרי, כנוסחו בסעיף 1 לחוק זה, לעניין תקופת כהונתו של נציב הקבילות, לא יחולו על נציב הקבילות המכהן".

ישי יודקביץ: דהיינו תקופת השבע שנים היחידה לא תחול לגבי המכהן.

ישי יודקביץ: כל שאר ההוראות לגבי הנבצרויות וממלא המקום, יחולו גם לגבי המכהן.

ישי יודקביץ: שלא נזדקק לזה אני מקווה.

אהוד ולנר: הנציב המכהן אגב התחיל כרגע את שנתנו השמינית, למעשה.

ישי יודקביץ: שמינית, כן, נכון.

ענת ברקו: כן?

ענת ברקו: ועד מתי זה?

אהוד ולנר: עד ינואר 2019.

מירי פרנקל-שור: כלומר הוא מכהן 5 שנים.

מירי פרנקל-שור: כלומר הוא סיים 5 שנים והוא יכהן 5 שנים.

מירי פרנקל-שור: ממתי הוא התחיל?

אהוד ולנר: הוא התחיל מדצמבר 2008.

אהוד ולנר: בהתחלה האריכו לו.

אהוד ולנר: הוועדה למעשה קבעה מחדש את המינוי בינואר 2014 וינואר 2019 למעשה זה יסתיים.

מרדכי יוגב: שאלה, אני לא חושב שיש מגבלה, רק תוודא.

מרדכי יוגב: להערכתי, במציאות, בכל מציאות, לא משנה מי שר הביטחון, סביר שאם אין לו בראש איזה שהוא, הוא יחפש את ממלא המקום, הוא יחפש את ההכי ראוי, את ההכי משמעותי.

מרדכי יוגב: סבירות שהוא גם יגיד לו תשמע, בוא כנס לזה.

מרדכי יוגב: סביר גם שתציג מועמדות.

מרדכי יוגב: אין מגבלה כזאת?

מירי פרנקל-שור: לא.

ענת ברקו: בדרך כלל ממלא מקום יהיה אחד מהרמ"חים שלו.

אהוד ולנר: לא, לא, לא, הוא לא יכול.

מרדכי יוגב: הוא לא יכול.

אהוד ולנר: זה חייב להיות אזרח.

ענת ברקו: אה, אזרח.

ענת ברקו: אבל יש לפעמים מצבים שיש לך אזרח, יש לך את אלי הדר, הוא אזרח.

אהוד ולנר: לא, אלי הדר הוא אזרח עובד צה"ל, אז זה שונה.

אהוד ולנר: ואני גם לא בטוח ש - - -

מרדכי יוגב: אלי הדר ילך לשר הביטחון, לא משנה איפה הוא יגור – אם זה באקירוב או ברעות – ויגיד לו אני רוצה שתמנה אותי.

ישי יודקביץ: אז יכול להיות שהיועץ המשפטי, הרי זה צריך להיות עובד מדינה, יכול להיות גם שמחוץ לנציבות ימנו ממלא מקום.

מרדכי יוגב: בהחלט.

מרדכי יוגב: אבל אין מניעה שאותו ממלא מקום ימשיך ברציפות, ואחר כך, כלומר - - -

מירי פרנקל-שור: זה לא פוסל - - -

ישי יודקביץ: אה, אני חושב שלא.

מרדכי יוגב: טוב.

מרדכי יוגב: אז אנחנו יכולים להתחיל לסכם סעיף סעיף?

מירי פרנקל-שור: לא, אפשר להצביע על הכל.

מרדכי יוגב: סיימנו את ההסתייגויות?

מירי פרנקל-שור: אין הסתייגויות.

מרדכי יוגב: את רוצה להקריא את החוק עם התיקון?

מרדכי יוגב: צריך?

מירי פרנקל-שור: לא, אין צורך.

מירי פרנקל-שור: אנחנו סיכמנו עקרונות ואנחנו נעביר - - -

מרדכי יוגב: אין צורך.

מרדכי יוגב: אז אנחנו מדברים על הצבעה על חוק השיפוט הצבאי, (תיקון מספר 72) (כהונת נציב קבילות חיילים), שגם פה יש הסכמה בין הייעוץ המשפטי של הוועדה למשרד הביטחון ומשרד המשפטים ונציג נקח"ל.

מרדכי יוגב: תשע"א, 2015, מספר 923.

מרדכי יוגב: מי בעד? מי נגד?

מרדכי יוגב: מי נמנע?

מרדכי יוגב: בעד הצעת החוק – פה אחד

מירי פרנקל-שור: ניתנה לענת רשות דיבור?

מרדכי יוגב: סליחה, חברת הכנסת ענת ברקו.

מירי פרנקל-שור: לא, לא, רשות דיבור לא בהסתייגויות, אלא רשות דיבור במליאה.

מרדכי יוגב: הסתייגות דיבור קוראים לזה?

מירי פרנקל-שור: רשות דיבור.

מירי פרנקל-שור: טוב.

מירי פרנקל-שור: אז מסרו את ברכותינו לנציב.

מירי פרנקל-שור: אנחנו מאחלים לו שיאריך ימיו וישלים שנותיו ושיימצא לו מחליף ראוי בזמן.

אהוד ולנר: הוא בן 68, 69.

מירי פרנקל-שור: שיהיה בראי.

ענת ברקו: שיהיה בריא.

מרדכי יוגב: צעיר.